recursal/SuperWikiNEXT-32B huggingface dataset:
***Eubria*** er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede. Arten, *Eubria palustris*, finnes i Norden men den er ikke kjent fra Norge.

Utseende
--------

En liten (2-2,5 millimeter), bredt oval, nokså flat, svart biller. Kroppen er lite sklerotisert (myk) og de voksne dyrene er temmelig skjøre. Antennene er ganske lange og sagtakkede eller kamformede. **Hodet** er ganske lite og gjerne ikke synlig ovenfra. Fasettøynene er utstående, med fine fasetter, uten hår. Antennene er 11-leddete og når minst til midten av brystskjoldet, hos noen arter er de lengre enn kroppen. De fleste av leddene har et side-utskudd slik at antennen blir mer eller mindre sagtakket eller kamformet. **Brystskjoldet** (pronotum) er ganske lite og kort, sterkt tilsmalnet framover. **Dekkvingene** er brede og flate, ofte med dype punktstriper. **Beina** er slanke, føttene er tynne og fem-leddete. **Larvene** ("water pennies") er flate med ovalt omriss. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår.

Levevis
-------

 Larve
Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

Utbredelse
----------

Arten er utbredt over det meste av Europa nord til Danmark og det sørlige Finland, men er ikke funnet i Norge.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea)
			* Familien Psephenidae – ca. 210 arter fordelt på 29 slekter
				+ Underfamilien Eubriinae
					- Slekten ***Eubria*** Germar, 1818
						* *Eubria palustris* Germar, 1818 – funnet i Danmark og Finland, eneste nordeuropeiske art

Eksterne lenker
---------------

* Larve, «water penny»
* Eubriinae: *Eubria palustris* (fra *Danmarks fauna*)
* (en) *Eubria* i Encyclopedia of Life Rediger på Wikidata

* (en) *Eubria* i Global Biodiversity Information Facility Rediger på Wikidata

* (no) *Eubria* hos Artsdatabanken Rediger på Wikidata

* (sv) *Eubria* hos Dyntaxa Rediger på Wikidata

* (en) *Eubria* hos Fauna Europaea Rediger på Wikidata

* (en) *Eubria* hos NCBI Rediger på Wikidata

* (en) *Kategori:Eubria* – bilder, video eller lyd på Wikimedia Commons Rediger på Wikidata

* *Eubria* – detaljert informasjon på Wikispecies Rediger på Wikidata
**Tribe Records** var et norsk plateselskap som ble stiftet i 1998. Selskapet ble en av de viktigste bidragsyterne til VG-lista Topp 20 i årene som fulgte. Tribe var en kommersiell label som fokuserte på trance og popmusikk samtidig som de var en av de første selskapene som tilbød artistene sine så kalte 360-avtaler. Labelen hadde både mangment- og bookingfunksjon.

Historie
--------

Selskapet ble stiftet av fire personer: Christopher Collings, Andreas Høyer, Anders Dybvik og Martin O. Muren.

I 2002 var Tribe Records den største norske labelen og holdt 28,9 % av det norske hit-markedet på VG-lista.
 Artister som Dina, Spritneybears, *2PM*, *L8R* og *Spin-Up* var tilknyttet Tribe.

Gjennom de tre siste årene hadde Tribe et samarbeid med *Capella Music* i Danmark og i 2003 ble selskapet nedlagt.[]

Kontrovers
----------

Tribes aggressive promoteringsmetoder skapte mye oppstyr i media, men da de annonserte at de ønsket å promotere sin nye gruppe *splash* i norske barnehager reagerte Norsk Lærerlag og Laila-Brith Josefsen og planene ble kansellert.

Det siste ordet i den saken kom da Tribe kjøpte hele forsiden til Avis 1 og reklamerte for *Splash* sitt nye album signert, *Tribe kindergarten*.

Selskapets totale kontroll over artistene sine skulle vise seg å bli populært blant musikk journalistene. Da Håkon Moslet skulle skrive sin anmeldelse av tribes gruppe *Spin-Up* endte han opp med å skrive en artikkel om selskapets promoteringsmetoder.

Artister
--------

* Caroline Dina Kongerud

* Spritneybears

* L8R (Later)

* 2PM

* Spin-Up

* TwoGees

* Silent Forces & Shahzad

* The Shining

* Loco

* Howard & Christine

* Chixie Dicks

Referanser
----------

1. ↑  Tekstarkiv - Dagbladet.no
2. ↑  Gjør hits av skitt – Kultur – Musikk – Aftenposten.no
3. ↑  Denmark's Capella, Norway's Tribe Link | Media & Telecommunications > Movies & Sound Recording from AllBusiness.com
4. ↑  MIC Artikkel: Refses for pr-stunt Arkivert 14. november 2005 hos Wayback Machine.
5. ↑  MIC Artikkel: Kutter barnehagestunt Arkivert 17. mai 2005 hos Wayback Machine.
6. ↑  Tekstarkiv - Dagbladet.no

Eksterne lenker
---------------

* Mic
* Discogs
* Howard og Christines offisielle hjemmeside
* Dinas offisielle hjemmeside

|  |  |
| --- | --- |
| Oppslagsverk/autoritetsdata | MusicBrainz
 |
***Chrysolina kuesteri*** er en bille som tilhører familiegruppen bladbiller (Chrysomelidae).

*Chrysolina kuesteri* er mellom 7-10 mm lang. Dekkvingene er to farget, mørke med lysere orange-rødlige sidekanter. De har tydelig uregelmessig punktur, det vil si at den ikke er ordnet i langsgående rekker. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Kroppen er litt langsmal og oval som bladbillene ofte er.

Den er lik noen andre bladbiller i slekten *Cryrysolina*, blant annet rødrandbladbille *Chrysolina sanguinolenta*.

Både larvene og de voksne (imago) billene lever av å spise blad på næringsplanten.

*Chrysolina kuesteri* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker
---------------

* (en) *Chrysolina kuesteri* i Encyclopedia of Life Rediger på Wikidata

* (en) *Chrysolina kuesteri* i Global Biodiversity Information Facility Rediger på Wikidata

* (no) *Chrysolina kuesteri* hos Artsdatabanken Rediger på Wikidata

* (sv) *Chrysolina kuesteri* hos Dyntaxa Rediger på Wikidata

* (en) *Chrysolina kuesteri* hos Fauna Europaea Rediger på Wikidata

* (en) *Chrysolina kuesteri* hos NCBI Rediger på Wikidata

* (en) *Kategori:Chrysolina kuesteri* – bilder, video eller lyd på Wikimedia Commons Rediger på Wikidata
* *Chrysolina kuesteri* - Fauna Europaea
* Norsk entomologisk forening
**Ina Breivik** (født 1961) er en norsk komiker og skuespiller. Hun er daglig leder i The Margots AS.

Komiprisen
----------

Ina Breivik har hatt en rekke nominasjoner i komiprisen. Under Komiprisen 2006 var Breivik nominert som beste kvinnelige artist – revy og komedie. Året etter, i 2007 var *Tres Amigas* (med Linn Skåber, Ina Breivik og Lene Kongsvik Johansen) nominert til beste forestilling på scene. I 2008 var Breivik igjen nominert som beste kvinnelige artist – revy og komedie. Showet hennes, *Margot – The Show* var også nominert innenfor kategorien "Beste forestilling, scene". Under Komiprisen 2013 ble Breivik nominert til beste kvinnelige artist, revy og komedie Scene. I 2016 ble Breivik igjen nominert som Årets kvinnelige scenekomiker med showet – *Margot - alt i boks.*

Show
----

I 2009 medvirket Breivik i «Hope/Breivik tur retur» (sammen med Christine Hope).

Breiviks show "Margot" fikk terningkast 6 av Bergens Tidende.

I oktober 2021 er Breivik aktuell i nytt show, Slipper Margot løs på helsevesenet, sammen med Simon Andersen.

Referanser
----------

1. ↑   Proff, www.proff.no, besøkt 19. oktober 2021[Hentet fra Wikidata]
2. ↑  Hyttebakk, Jon Marius (30. april 2016). «Pernille Sørensen er Årets morsomste». *NRK*. Besøkt 19. oktober 2021.
3. ↑  Hyttebakk, Jon Marius (6. april 2016). «Ylvis kan vinne stort under Komiprisen». *NRK*. Besøkt 19. oktober 2021.
4. ↑  «Ina Breivik». *flan-booking* **(norsk)**. Besøkt 19. oktober 2021.
5. ↑  Hovik, Hilde (14. oktober 2021). «(+) Slipper Margot løs på helsevesenet». *smp.no* **(norsk nynorsk)**. Besøkt 19. oktober 2021.

Eksterne lenker
---------------

* Ina Breivik som Margot i 'Margot utfordrer velferdsteknologien'
**Anathon William Steffens Bjørn** (født 12. oktober 1897, død november 1939) var en norsk arkeolog.

Bjørn skrev sin første arkeologiske fagartikkel bare 17 år gammel. Tre år senere tok han examen artium, og deretter forberedende eksamen i filosofi. Dette skulle bli hans eneste formelle akademiske utdannelse. Selv om Bjørn manglet formell kompetanse, hadde han omfattende arkeologiske kunnskaper, særlig om steinalderen. Han fikk derfor et par kortere engasjementer ved museene i Bergen og Trondheim før han ble ansatt som konservator ved Universitetets Oldsaksamling i 1924. Her kom han for det meste til å arbeide med steinalderen, selv om hans mest kjente publikasjoner dreier seg om førromersk jernalder.

Bjørn døde 42 år gammel etter lengre tids sykdom. Han hadde vært på en rekreasjonsreise til Middelhavslandene, og var på vei hjem til Norge da han døde i november 1939. Han ble begravet i La Coruña.

Referanser
----------

1. 1 2   Folketellingen i Norge i 1910, www.digitalarkivet.no[Hentet fra Wikidata]
2. ↑   Nationen, utgitt 16. november 1939[Hentet fra Wikidata]
3. ↑  «Dødsfall: Konservator Anathon Bjørn». *Aftenposten*, 16. november 1939.

Portal: Arkeologi

|  |  |
| --- | --- |
| Oppslagsverk/autoritetsdata | Historisk befolkningsregister **·** BIBSYS **·** VIAF **·** GND **·** LCCN **·** ISNI **·** SUDOC
 |
**Cannon Street Railway Bridge** er en bro i det sentrale London i England, over Themsen. Nedover elven er neste bro London Bridge, og oppover Southwark Bridge. Broen frakter tog over elven til Cannon Street stasjon på den nordlige bredd. Den var opprinnelig kalt Alexandra Bridge etter Alexandra av Denmark, som var hustru til den fremtidge kong Edvard VII.

Broen ble tegnet av John Hankshaw og John Wolfe-Barry for South Eastern Railway. Den ble åpent i 1866 etter tre års byggearbeider. I sin opprinnelige form fraktet den tog over Themsen på fem brospann stående på støpejernssøyler i dorisk stil. Den ble siden utvidet mellom 1886–1893 av Francis Brady og totalrenovert mellom 1979–1982, noe som medførte at broen mistet mange av sine dekorative elementer og fremsto som enda mer utilitaristisk enn tidligere.

Se også
-------

* Liste over broer i London

Referanser
----------

1. ↑  Cannon Street Railway Bridge på Structurae

| * v
* d
* r
Broer i det sentrale London |
| --- |
| 
* Chelsea Bridge
* Grosvenor Bridge
* Vauxhall Bridge
* Lambeth Bridge
* Westminster Bridge
* Hungerford Bridge
* Waterloo Bridge
* Blackfriars Bridge
* Blackfriars Railway Bridge
* Millennium Bridge
* Southwark Bridge
* Cannon Street Railway Bridge
* London Bridge
* Tower Bridge

 | England flaggs |

|  |  |
| --- | --- |
| Oppslagsverk/autoritetsdata | GeoNames
 |
**Ring of Brodgar** (også **Brogar**) er en forhistorisk steinsetting på øya Mainland på Orknøyene i Skottland. Den ligger på et eid mellom innsjøene Stenness og Harray og har likheter med Stonehenge i England. Det indre av sirkelen er aldri blitt undersøkt nærmere av arkeologer. Man antar at monumentet ble reist rundt år 2500 f.Kr. altså samtidig med Stonehenge og andre forhistoriske monumenter på De britiske øyer og i resten av Europa.

Sirkelen er 104 meter i diameter og er en av de største i Storbritannia. Monumentet bestod opprinngelig av 60 steiner, men bare 27 står igjen i dag.

Formålet med steinsirkelen er ukjent, men man setter den i forbindelse med nærliggende Stones of Stenness og gravstedet Maeshowe.

Ring of Brodgar, Maeshowe, De stående steiner ved Stenness og Skara Brae ble tatt opp på UNESCOs verdensarvliste i 1999 under felles navn Heart of Neolithic.

Eksterne lenker
---------------

* (en) Ring of Brodgar – kategori av bilder, video eller lyd på Commons Rediger på Wikidata
* Orkneyjar.com: Side om Ring of Brodgar (engelsk)
* Stonepage.com: Side om steinsirkeler m.m i Skottland (engelsk)

  


|  |  |
| --- | --- |
| Oppslagsverk/autoritetsdata | GeoNames **·** BBC Things
 |
Gågaden Kongensgate i Odense, utenom forretningenes åpningstid.
Haraldsgata i Haugesund. Norges lengste gågate
Gågaden Stora Östergatan i Ystad.
**Gågate** er en gate i en by som primært er innrettet til gående, og hvor biltraffikk er forbudt i butikkenes åpningstid, dog som regel med unntagelse av varelevering. De to nok mest kjente eksempler er Strøget i København og Strøget i Århus – andre er Kongensgade i Odense og Kordilgade i Kalundborg.

Danmarks første gågate var Houmeden i Randers, som fikk gågatestatus i 1963. Året tidligere, 17. november 1962, var Strøget i København på forsøksbasis blitt endret til gågate, men denne status først ble gjort permanent i 1964. 

I Sverige ble den første gågate Kullagatan i Helsingborg i 1961. I Norge er Karl Johans gate mest kjent, men Haraldsgata (Haugesund) er Norges lengste gågate

Referanser
----------

1. ↑  RANDERS CITY DK - ALTID ÅBEN! - Aktivitetskalender Arkivert 27. september 2007 hos Wayback Machine.
2. ↑  «Nå skal gatekampen avgjøres, besøkt 09.03.2014». Arkivert fra originalen 4. april 2014. Besøkt 9. mars 2014.

Eksterne lenker
---------------

* (en) Pedestrian zones – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** NKC
 |
***Ring Radio West*** (orig: *Shoestring*) var en britisk krim- og dramaserie som gikk på BBC fra 1979 til 1980. Serien handlet om disc jockeyen Eddie Shoestring som var programleder på den lokale radiostasjonen Radio West. Han hadde bakgrunn som privatdetektiv, noe som kom godt med når folk ringt inn og fortalte om sine problemer. Handlingen foregikk i Bristol. Hovedrollen som Shoestring ble spilt av Trevor Eve. 

Trevor ønsket ikke å fortsette etter to sesonger ettersom han ønsket å spille mer teater, så produksjonsteamet forandret serien til å handle om Jersey og skapte slik *Bergerac*, også en serie om en detektiv som vender tilbake til arbeidet sitt etter en dårlig periode i livet. Trevor Eve er senere kjent for sin rolle i *Kalde spor*. 

Deler av serien ble sendt i NRK Detektimen fra 1980 til 1981.

Referanser
----------

1. ↑  «Søvnig helt i Detektimen». *VG*. 24.10.1980. «Trevor Eve spiller hovedrollen i den nye serien i detektimen Ring Radio West.»
2. ↑  «TV-program». *VG*. 9.10.1981.

Eksterne lenker
---------------

* (en) *Ring Radio West* på Internet Movie Database Rediger på Wikidata

* (en) *Ring Radio West* på The Movie Database – TV Rediger på Wikidata
**EPiServer CMS** er en publiseringsløsning for administrering av innhold på nettsider (Content Management System – CMS). Verktøyet bruker en vanlig nettleser til å oppdatere nettsidene. EPiServer CMS er basert på Microsofts .NET. EPiServers partnere tilpasser systemet og bygger nye moduler til det.

EPiServer CMS utvikles av det svenske selskapet EPiServer AB med hovedkontor i Stockholm.[]

Historie
--------

Den første versjonen av EPiServer CMS ble lansert i 1997 av daværende ElektroPost Stockholm AB (som endret navn til EPiServer AB i 2006). []

I 2002 ble EPiServer CMS 4 lansert, den første generasjonen av EPiServer CMS som baserer seg på Microsofts .NET-teknologi. []

I 2007 EPiServer CMS 5 lansert. Systemet for brukerautentisering var nå helt omskrevet for å bygge på Membership/Roleprovider-rammeverket i .NET 2.0, og filsystemet var skrevet om for å bygge på Virtual Path Provider-APIet.[]

I 2010 ble EPiServer CMS 6 lansert. Denne versjonen var utvidet med et dashboard-grensesnitt kalt Online Center, hvor utviklere kunne lage "Gadgets" i ASP.NET MVC. []

CMS 6 var opprinnelig lansert med støtte for .NET 3/3.5, men fikk etterhvert offisiell støtte for .NET 4.[]

Referanser
----------

1. ↑  «Arkivert kopi». Arkivert fra originalen 20. juni 2009. Besøkt 16. oktober 2009.

Eksterne lenker
---------------

* Offisielt nettsted Rediger på Wikidata
Netsuker fra Kunstpalast Düsseldorf. Disse er ca. nøttestore
2 Netsuker fra Kunstpalast Düsseldorf:Nærbilde av to fra det øverste bildet.
**Netsuke** var opprinnelig øverste del av punger eller beholdere som ble festet til obien, som var et knyttet belte for å holde sammen kimonoen for menn. Etter Meiji-restaurasjonen i 1868 ble kimonoen gradvis byttet ut med vestlig inspirerte klesplagg med lommer, og etterspørselen etter netsuke falt kraftig.

Opprinnelig var den bare en knott/knapp med hull til en snor, men ble etterhvert utviklet til miniatyrkunsthåndverk sammen med inro som fungerte som erstatning for bukselomme. Som håndverk ble det mest utbredt i Edo-perioden. 

Mens de største var på størrelse med en valnøtt, kunne de minste være på størrelse med en hasselnøtt - alle med figurativ, men gjerne fantasifull utforming. Materialene som ble brukt var tre, horn, bein, korall, perlemor, lakk og porselen. I tillegg finnes en del uvanligheter. Elfenbensarbeider ble samlerobjekter for europeiske samlere allerede i det attende århundret, mens treknappene ikke ble så høyt verdsatt.

Utformingen kunne være relieffaktig på knappebunn, en tredimensjonal figur eller et lite sceneri inne i et hulrom - alle med snorhull på baksiden. Netsukeprodusentene er ofte ukjente. 

Samlinger kan finnes i mange museer under avdeling østlig kunst og brukskunst.

Galleri
-------

* 
* 
*

Referanser
----------

1. ↑  The Metropolitan Museum of Art: Netsuke: From Fashion Fobs to Coveted Collectibles
2. ↑  Netsuke. (2016, 19. september). I Store norske leksikon. Hentet 9. april 2017 fra .
3. ↑  Weird Asia News: Japanese Netsuke

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN **·** BNF **·** BNF (data) **·** NDL
 |
**Aonio Paleario**, **Antonio Della Paglia** eller **Antonio Degli Pagliaricci** (født ca. 1503 i Veroli i Italia, henrettet 3. juli 1570 i Roma) var en italiensk humanist og reformator.

Han inngikk i 1520, da han reiste til Roma, i den fremstående litterære krets rundt pave Leo X. Etter *"Sacco di Roma"* dro han først til Perugia og senere til Siena, der han ble lærer.

I 1536 ble han bemerket for det didaktiske latinske diktet *De immortalitate animarum*, som var delt i tre bøker. Den første inneholder gudsbeviser, og de neste to kommer med henholdsvis teologiske og filosofiske argumenter for sjelens udødelighet. 

I 1542 ble hans traktat *Della Pienezza, sufficienza, et satisfazione della passione di Christo* (også kjent som *Libellus de morte Christi*) gjenstand for anklager om heresi, men han forsvarte seg med fremgang mot anklagene overfor inkvisisjonen. Hans karriere utviklet seg visere med professorater i Lucca og senere i Milano. Men her fornyet hans motstandere sine angrep mot ham, og i 1567 ble han formelt anklaget for heresi i Milano. Han ble stilt for retten i Roma og dømt til døden i oktober 1569. Dommen ble fullbyrdet i juli det påfølgende år.

Referanser
----------

1. ↑   Gemeinsame Normdatei, GND-ID 118925482, besøkt 17. oktober 2015[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Ökumenisches Heiligenlexikon, Ökumenisches Heiligenlexikon ID A/Aonio\_Paleario.html[Hentet fra Wikidata]
4. ↑   opac.vatlib.it, VcBA-ID 495/17127[Hentet fra Wikidata]
5. ↑   Brockhaus Enzyklopädie, Brockhaus Online-Enzyklopädie-id paleario-aonio[Hentet fra Wikidata]
6. ↑   Social Networks and Archival Context, SNAC Ark-ID w6vh95t0, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BNE
 |
**Ring 3** (ofte benevnt **O3**) er en 19 km ringvei gjennom Københavns forsteder. Ring 3 har sin begynnelse ved Motorring 3s tilslutningsanlegg nr. 19 ved Buddinge og går gjennom Buddinge, Gladsaxe, Herlev, Islev, Ejby, Glostrup, Brøndbyvester og Vallensbæk Strand, hvor den slutter ved Ishøj Strandvej.

Ring 3 er i hele sin lengde fire filer med midtrabatt. Det er forbindelse til flere av Københavns motorveier og store innfartsveier. I 2008 hadde Ring 3 en årsdøgnstrafikk mellom 12 900 (mellom Holbækmotorvejen og Køge Bugt Motorvejen) og 31 600 motorkjøretøy (mellom Motorring 3 og Herlev Hovedgade).

Ring 3 går parallelt med motorveien Motorring 3 i det meste av sin lengde, og disse forveksles ofte, grunnet de enslydende betegnelser.

Kollektiv trafik
----------------

I dag betjenes Ring 3 primært av bussrutene 300S og 330E. Det har dog i flere år vært drøftet anlegg av en lettbane i korridoren, og Folketinget har i de seneste to transportpolitiske avtaler avsatt penger til forundersøkelser.

Eksterne lenker
---------------

* Letbaner.DK
**Rindal Idrettslag** er et idrettslag i Rindal på Nordmøre og tilhører Sør-Trøndelag idrettskrets. Laget ble etablert etter en sammenslåing i 2013 mellom klubbene Rindals-Troll, Idrettslaget Rindøl og Rindal Fotballklubb. Laget overtok organisasjonsnummer og stiftelsesdato fra det eldste laget, Idrettslaget Rindøl, som var 11. februar 1906.

Hovedaktivitetene til klubben er: fotball, langrenn, håndball, trim og friidrett. Spesielt innen friidrett har klubben hevdet seg bra, og klubbens elitelag vant bl.a. St. Olavsloppet i 2009 og 2013.

Historie
--------

### Idrettslaget Rindøl

Idrettslaget Rindøl (IL Rindøl) ble stiftet som Idrottslaget Nansen 11. februar 1906. I 1946 skiftet laget navn til Øvre Rindal Idrottslag og i 1948 til Idrottslaget Rindøl. Hovedaktivitetene var ski og fotball, i tillegg til litt barneidrett og aerobic m.m. Den mest meritterte skiløperen i laget var Thorvald Heggem som vant kongepokalen i Gråkallrennet i 1929. Han vant også kongepokalen i 1933 og 1937, men da representerte han Orkanger IF.

### IK Rindals-Troll

Idrettsklubben Rindals-Troll (stiftet 1919) var et idrettslag med base på Rindal sentrum. Klubben omfavnet sentrum med omegn. IK Rindals-Troll ble dannet etter at de to klubbene Sportsklubben Troll (SK Troll) og Rindal IL slo seg sammen i 1987.

Innen ski hevdet SK Troll seg bra, og hentet hjem medaljer fra både nasjonale og internasjonale konkurranser. Blant de mest kjente skiløperne som representerte SK Troll var Sigurd Røen, John Røen, Edvin Landsem og Magnar Ingebrigtsli.

Troll hadde to spillere på det norske A-landslaget for kvinner: Eli Landsem (1980–1985) og Marit Bjørkli (1982–1983). Eli Landsem ble også senere landslagstrener kvinnelandslaget.

### Rindal Idrettslag (1932–1987)

Idrettslaget Gnist ble startet 11. juni 1932 og skiftet navn til Rindal Idrettslag i 1948. Laget drev med ski, fotball, friidrett og håndball. I 1987 ble laget slått sammen med Sportsklubben Troll til IK Rindals-Troll.

### Rindal Fotballklubb

Rindal Fotballklubb startet som et samarbeid om felles lag for aldersbestemte lag mellom IL Rindøl og IK Rindals-Troll i 1999. Rindal Fotballklubb ble offisielt stiftet 9. desember 2006.

Referanser
----------

1. ↑  Stiftelsesårsmøte - Rindal IL vedtatt. Rindal Idrettslag (17. februar 2013)
2. 1 2  Jakob Vaage (1958). Ragnvald Johnsen, red. *Norske Skiløpere*. Møre og Romsdal Trøndelag. Oslo: Skiforlaget – Erling Ranheim. s. 570–574.

Eksterne lenker
---------------

* Klubbens nettsted

| * v
* d
* r
5. divisjon fotball for menn, Trøndelag Fotballkrets, avdeling 3, 2020 |
| --- |
|  | 
* Flatås
* KIL/Hemne 2
* Kvik Trondheim 2
* Meldal
* Nationalkameratene
* Nidelv
* Rindal
* Strindheim 2
* Tempo
* Tiller 2

 | Norges flagg |

| * v
* d
* r
6. divisjon fotball for menn, Trøndelag Fotballkrets, avdeling 4, 2020 |
| --- |
|  | 
* Dolmøy
* Frøya
* Glimt
* KIL/Hemne 3
* Løkken
* Meldal 2
* Orkanger
* Rindal 2
* Sandstad/Hitra 2
* Svorkmo 2

 | Norges flagg |

|  |  |
| --- | --- |
| Oppslagsverk/autoritetsdata | VIAF
 |
**KB Gold** eller **KB Edelmetall** er et investeringsselskap og nettverksselskap. Selskapet oppgir å drive en gullgruve og et raffineri i Tyrkia og oppbevare gullbeholdningen i et hvelv i Sveits.

I tillegg til å være en investeringsmulighet, tilbys konseptet også som en måte å tjene penger på videresalg. Ved å selge inn investeringsmuligheten til nye investorer mottar man provisjoner.

Kontroverser
------------

Konseptet har blitt markedsført i Norge av blant andre Frode Berg, kjent fra pyramidespillet World Games Inc.. Det har ikke blitt lagt frem holdbar dokumentasjon på at gullgruven virkelig eksisterer eller at gullet faktisk befinner seg i hvelvet i Sveits. Gullet selges også til langt over markedspris, noe som fra selskapet begrunnes med at det har langt høyere kvalitet enn normalt.

Et TV-team fra tyske *Frontal21* har prøvd å få verifisert om opplysningene om produksjon og oppbevaring av gull stemmer, men har ikke funnet spor av KB Gold på adressene de selv oppgir. I 2013 ble det åpnet konkursbegjæring av selskapet samtidig med at østerrikske myndigheter utstedte offisielle advarsler mot å investere i selskapet. Også i Sveits har myndighetene advart mot konseptet.

Se også
-------

* Global InterGold

Referanser
----------

1. ↑  KB Introduction goldfromkb.com
2. ↑  WGI-topper fronter poker-pyramide Arkivert 21. august 2010 hos Wayback Machine. Stavanger Aftenblad
3. ↑  ZDF-Fernsehsendung warnt vor KB Edelmetall Biallo
4. ↑  Gold-Sparpläne bei einer Firma der KB Unternehmensgruppe Arkivert 13. juli 2015 hos Wayback Machine. AK Oberösterreich
5. ↑  Es ist nicht alles Gold, was glänzt Blick
**Nettauksjon** er en variant av auksjon som handelsform som i vårt århundre har spredd seg til hele verden, og alt mellom himmel og jord kan legges opp til auksjon. Den sterkt økte populariteten de aller siste årene hatt en spesiell sammenheng med at ny teknologi ble tatt i bruk, slik at de elementer som var ulemper ved tradisjonelle auksjoner ble løst, og langt flere folk kunne delta uavhengig av sosial status og klasse. Praktiske hindrer som tidligere hadde funnet sted ble nå løst ved hjelp av Internett. Det å få vite om gjenstandene som auksjoneres ut, hvilke varer som ble solgt hvor, og å være på rett sted til rett tid – dette var før noe som stort sett var forbeholdt de som bodde sentralt, hadde tid til å bruke mye tid på å følge med, eller hadde gode kontakter i miljøene.

I dag kan alle som har internett-tilgang ta del i dette, både som selger og kjøper. Dette åpner for en kombinasjon av ubegrenset marked lagt opp i et utstillingsvindu alle og enhver kan se med et museklikk.

Forskjellige former for nettauksjon
-----------------------------------

Introduksjonen av Internett har betydd enormt for auksjoner som handelsform. Det finnes i dag en rekke tjenester som tilbyr nettauksjon, både gratis og ved å ta provisjon/avgifter fra selgeren. Det er i hovedsak to forskjellige type nettauksjoner som eksisterer. 

### Nettauksjoner i Norge som er "forbruker-til-forbruker" (C2C)

Den ene er nettauksjonene som formidler kontakt mellom kjøper og selger, såkalt "forbruker-til-forbruker"-nettauksjoner. Her står tradisjonelt samler og bruktmiljøene som de største kategoriene. Men disse har også i tillegg til privatpersoner også åpent for bedrifter eller enkeltmannsforetak – som da ofte benytter tjenestene som sitt butikkvindu. Blant disse finner vi QXL Auksjon Norge og eBay

### Nettauksjoner i Norge som er "bedrift-til-forbruker" (B2C)

Videre har man «bedrift-til-forbruker»-nettauksjoner, der nettstedet selv (eller partnere) står for varene og selger dette ut til sine besøkende, gjerne til en minstepris på kr 1. Dette er mer en nettbutikk hybrid, enn en auksjonstjeneste. I denne kategorien finner vi Gooba.no som gikk konkurs i mai 2009 og Netthandelen.no. Her er det også blitt vanlige med nettauksjoner som foregår på «omvendt» form, dvs at laveste unike budet vinner.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |
**Minnemedaljen for Storhertug Jean og Storhertuginne Josephine-Charlottes bryllup** er en medalje innstiftet 2. april 1953 av storhertuginne Charlotte til minne om arvestorhertug Jeans bryllup med prinsesse Josephine-Charlotte av Belgia. Medaljen var den første minnemedalje av denne type i Luxembourg.

Medaljen ble slått i sølv og bærer Jeans og Josephine-Charlottes dobbeltportrett på forsiden. Portrettet er venstrevendt, med arvestorhertugens portrett foran prinsessens. Medaljen har en krone øverst og er opphengt i bånd tilhørende Adolf av Nassaus sivile og militære fortjenstorden, det vil si blått med smale oransje kanter. Blått og oransje er fyrstehusets farger. Baksiden bærer arvestorhertugens kronede speilmonogram omgitt av en krans og med innskriften «9 AVRIL 1953» i en bue nederst. Medaljen ble tegnet av Edmond Goergen. Arvestorhertugen satt selv modell for sitt portrett, mens prinsessens profil ble tegnet etter en portrettskisse kunstneren fikk laget av henne under et besøk på slottet i Laken. Medaljen ble gravert av O. Decklerck ved kunstakademiet i Leuven. Den ble produsert av den kongelige mynt i Brussel.

Minnemedaljen ble tildelt gjester og tjenerstab ved de to hoffene. Kong Harald var blant mottagerne av Minnemedaljen for Storhertug Jean og Storhertuginne Josephine-Charlottes bryllup.

Kilder
------

* Jean Schoos: *Die Orden und Ehrenzeichen des Großherzogtums Luxemburg und des ehemaligen Herzogtums Nassau in Vergangenheit und Gegenwart*, Luxemburg: Verlag der Sankt-Paulus-Druckerei AG, 1990, s. 279–280.
**Chesterfieldøyene** (fransk: *Îles Chesterfield*) er en atoll med elleve koralløyer som tilhører det franske området Ny-Caledonia. Øygruppen ligger i Korallhavet vest for Ny-Caledonia. Landarealet utgjør 10 km². Chesterfieldøyene inngår i Korallhavet naturpark. I sør ligger Bellona-revene.

Naturgeografi
-------------

Rødfotsule på reiret
Atollen har en maksimal diameter på 344 km og strekker seg over et område på 4765 km². Atollen består av elleve mindre øyer, blant andre Bampton, Reynard, Longue, Loop, Skeleton, Avon nord, Avon sud og Tortue. Chesterfieldøyene er et viktig miljø for fugler og skilpadder. Atollen ligger isolert, men i et område med skipstrafikk mellom Australia, Ny-Caledonia og Vanuatu.

Atollen er tilholdssted for suppeskilpadde.

Flere fuglearter hekker på øyene. En endemisk underart av alveterne (*Sternula nereis exsul*) finnes i begrenset antall. Blant artene som er registrert er fregattfugler, brunsule (*Sula leucogaster*), maskesule (*Sula dactylatra*), rødfotsule (*Sula sula*), sotterne (*Onychoprion fuscatus*) og båndrikse (*Gallirallus philippensis*).

Introduserte arter utgjør et miljøproblem. Det gjelder termitter, maurartene *Wasmannia auropunctata* og *Solenopsis geminata*, samt husmus (*Mus musculus*).

Referanser
----------

1. 1 2 3  *Chesterfield Mission de suivi terrestre novembre 2012* Arkivert 8. august 2014 hos Wayback Machine. Service de la pêche et de l'environnement marin, Direction des affaires maritimes de la Nouvelle-Calédonie. Lest 28. juli 2014.
2. 1 2 3 4  *Chesterfield Mission de suivi terrestre novembre 2013* Arkivert 8. august 2014 hos Wayback Machine. Service de la pêche et de l'environnement marin, Direction des affaires maritimes de la Nouvelle-Calédonie. Lest 28. juli 2014.

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** SUDOC **·** GeoNames
 |
**Minneapolis-St.Paul internasjonale lufthavn** (IATA: **MSP**, ICAO: **KMSP**) er en internasjonal flyplass som ligger i forstaden Bloomington i Hennepin County i Minnesota.
MSP er den største og travleste flyplassen blant de fem statene i øvre del av Midtvesten og regionene Minnesota, Iowa, Sør-Dakota, Nord-Dakota og Wisconsin.

De største operatørene fra lufthavnen er flyselskapene Delta Air Lines og Delta Connection.

Terminaler
----------

Flyplassen har to terminaler, som er oppkalt etter den berømte piloten Charles Lindbergh (Terminal 1-Lindbergh) og tidligere USAs visepresident Hubert H. Humphrey (Terminal 2-Humphrey).
Terminalene ligger adskilt fra hverandre og den vanligste transportmetoden mellom terminalene er Hiawatha Line som transporterer folk gratis fra den ene terminalen til den andre og omvendt. Hiawatha Line forbinder også flyplassen med sentrum av Minneapolis

Eksterne lenker
---------------

* (en) Offisielt nettsted Rediger på Wikidata

* (en) Minneapolis–Saint Paul International Airport – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** GNIS
 |
**Chevening** er en landsby og et verdslig sogn i distriktet Sevenoaks i grevskapet Kent i England. Den ligger nordvest for byen Sevenoaks, på sørhellingen av North Downs og rett ved elven Darent og motorveien M25. Bortsett fra landsbyen består sognet av spredt bebygget landbygd. Sognet er et lite i areal, 10,5 km i lengden og 1,6 km bredden. Ved folketellingen i 2011 hadde landsbyen og sognet en befolkning på 3 092 innbyggere.

Bortsett fra landsbyen er omgivelsene bondeland. Herregården Chevening House ligger ved landsbyen, og pilegrimenes vei, Pilgrims' Way, går gjennom sognet. Sognekirken er viet til den hellige Botwulf av Thorney (død 680), som også kalles Botulph. I nærheten av herregården går ruten som Harold Godwinsons fulgte til slaget ved Hastings i 1066. Ledet sørover langs hva som i dag er Chipstead Lane, krysset Vilhelm Erobrerens rute etter slaget mot London langs pilegrimsveien.

Referanser
----------

1. ↑  «Civil Parish population 2011» Arkivert 20. oktober 2016 hos Wayback Machine. *Neighbourhood Statistics*. Office for National Statistics.
2. ↑   «Botulph - East Anglian Saint» Arkivert 12. august 2006 hos Wayback Machine. *Diocese of Ely*.

Litteratur
----------

* Underdown, David (2000): *Start of Play*. Allen Lane. ISBN 0-7139-9330-8.

Eksterne lenker
---------------

(en) Chevening, Kent – kategori av bilder, video eller lyd på Commons


* Kart og historiske merknader
* Chevening Parish Council
* Nyheter for sognet Chevening

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames
 |
**Norges Veteranforbund for Internasjonale Operasjoners hederstegn** er en norsk utmerkelse innstiftet 22. februar 1999. Den tildeles av Norges Veteranforbund for Internasjonale Operasjoner, tidligere kalt FN-Veteranenes Landsforbund (FNVLF). Utmerkelsen er tidligere kjent som FNVLFs hederstegn. Utmerkelsen er godkjent til bruk på norsk militær uniform og behandles som tilhørende «Gruppe 4: Andre norske dekorasjoner».

Utforming
---------

Norges Veteranforbund for Internasjonale Operasjoners hederstegn finnes i gull, sølv og bronse. Hederstegnet er utformet som et hvitemaljert kors med lett utbøyde armer. Midtmedaljongen har en hvit due mot rød bakgrunn, det hele omgitt av en blå bord med innskriften «HONOR ET MERITUM» og «FNVLF». Korset er lagt på en krans. På revers står innskriften «FREDSFORKJEMPER – NORGE» omgitt av et kjede.

Hederstegnet er opphengt i et hvitt bånd med smale lys blå striper langs kantene og en burgunderrød midtstripe med mørk blå kanter.

Tildeling
---------

Hederstegnet kan tildeles for fortjenstfull innsats for veteraner fra internasjonal FN- og NATO-tjeneste eller deres pårørende og kan også tildeles for fredsinnsats i sin alminnelighet.

Referanser
----------

1. 1 2 3 4  Harald Hallberg: *Norske dekorasjoner. Tildelt med bånd til å bæres på uniform eller sivilt antrekk*, Ålgård: Dreyer bok, 2012, s. 350–351.
2. ↑  For Forsvarets rekkefølge av 2009 se *f-xtra*, nr. 1, 2009, s. 15, bilag til *Forsvarets Forum*, nr. 11, 2009.
3. 1 2  *Heder og ære. Nasjonale og internasjonale dekorasjoner brukt i Norge* Arkivert 24. september 2015 hos Wayback Machine. bilag til *Forsvarets Forum*, nr. 5, 2012, Oslo: *Forsvarets Forum* / Forsvarets Veterantjeneste, 2012, s. 75.
**Jose M. Lopez** (født 10. juli 1910 i Santiago Ihuitlán Plumas i delstaten Oaxaca i Mexico, død 16. mai 2005 i San Antonio i Texas) var en soldat i det amerikanske militæret som ble tildelt USAs høyeste militære dekorasjon, Medal of Honor, for tapperhet i krig for hans heroiske handlinger under Ardennerslaget, der han egenhendig slo tilbake et tysk infanteriangrep og drepte minst 100 fiendtlige soldater.

Lopez ble oppdratt av sin mor Candida Lopez i Santiago Ihuitlán, Oaxaca i Mexico. Som ung gutt hjalp han ofte moren sin med å selge klær som hun hadde produsert selv, som syerske. Imidlertid var hans tid med sin mor meget kort på grunn av tuberkulose som tok livet henne da Lopez bare var åtte år gammel. Lopez flyttet deretter til byen Brownsville i Texas for å bo sammen med sin onkels familie. Mens han bodde der ble han interessert i boksing og deltok i mange boksekamper.

Lopez var på vei til California fra Hawaii den 7. desember 1941, da han fikk vite om det japanske angrepet på den amerikanske marinebasen Pearl Harbor. Da han ankom Los Angeles, mente myndighetene at han var japansk, og han ble tvunget til å bevise det motsatte. Lopez reiste tilbake til Brownsville og, i 1942, giftet han seg med Emilia Herrera. Det samme året flyttet han til San Antonio der han vervet seg til US Army. Lopez ble først sendt til Fort Sam Houston i Texas, og deretter til Camp Roberts i California, der han fikk sin grunnleggende militære opplæring. Etter at den militære treningen var ferdig ble han sendt til Frankrike der han deltok i flere kamphandlinger og visste slik tapperhet i krig at han ble nominert til den prestisjetunge utmerkelsen Medal of Honor.

Lopez fikk en begeistret mottakelse da skipet hans kom frem til New York City, og han ble møtt av New Yorks ordfører Fiorello La Guardia. Under et besøk i Mexico by, ble han møtt av presidenten i Mexico, Manuel Ávila Camacho, og han ble tildelt Mexicos høyeste militære utmerkelse, la Condecoración del Merito Militar. Ved utbruddet av Korea-krigen i 1950, ble Lopez igjen beordret til å tjenestegjøre for landet sitt og uten å nøle var han forberedt på å gjøre det, helt til president Harry S. Truman, hørte om saken og gjorde at Lopez kunne forbli i USA. Jose døde i mai 2005 da han var 95 år gammel, et år etter hans kone, de var sammen i 62 år.

Referanser
----------

1. 1 2   Find a Grave, oppført som Jose Mendoza Lopez, Find a Grave 10999459, besøkt 9. oktober 2017[Hentet fra Wikidata]
2. ↑   www.washingtonpost.com[Hentet fra Wikidata]

|  |  |
| --- | --- |
| Oppslagsverk/autoritetsdata | Geni
 |

Portal: Andre verdenskrig
**Norsk Sameråd** ble etablert i 1964 som et rådgivende organ for norske myndigheter i samiske spørsmål og saker. Rådet besto av 18 medlemmer oppnevnt etter forslag fra samiske organisasjoner. Rådet hadde en egen administrasjon lokalisert i Karasjok. Norsk Sameråd erstattet daværende Samisk råd for Finnmark.

Norsk Sameråd var rådgiver overfor statlig, fylkeskommunale og kommunale myndigheter. I 1975 ble rådet også øverste tilsynsmyndighet for nyopprettede Utviklingsfondet for de samiske bosettingsområdene, og rådet rapporterte årlig til Regjeringen om fondets aktivitet.

Norsk Samerråd ble lagt ned i 1989, og erstattet av Sametinget. Rådets administrasjon ble overført Sametinget.

Samisk selvbestemmelse
----------------------

Alta-konflikten ble foranledningen for å samordne og koordinere alle samiske saker fra 1980 i (daværende) Kommunal- og arbeidsdepartementet. Samtidig ble det besluttet at årsmeldingene fra Norsk Sameråd skulle legges fram for Stortinget, sammen med årsmeldingen fra Samisk Utviklingsfond. Norsk Sameråd fikk overført myndighet til fordele statlige midler til samiske organisasjoner, næringer og annet.

Referanser
----------

1. ↑  Anne Julie Semb. «Opprettelsen av Sametinget». Norgeshistorie.no.
**Brian Todd Collins** (født 1. april 1986 i Los Angeles, California), også kjent under artistnavnet Kid Ink og tidligere Rockstar, er en amerikansk rapper, produsent og låtskriver.

Karriere
--------

Den Los Angeles-baserte rapperen startet sin karriere som produsent, og jobbet blant andre med Sean «Diddy» Combs, Sean Kingston, Yung Berg og Nipsey Hussle.

Han debuterte som rapper i 2010 med mixtapen *Crash Landing.* *Daydreamer*, hans neste mixtape, hadde 150 000 nedlastinger på én uke, og ble gjestet av blant andre Meek Mill og Cory Gunz.

Kid Ink var med på magasinet *XXL* sin 2012 «Freshman Class», som presenterte artister magasinet mente ville få sitt gjennombrudd i 2012/2013. Kid Ink slapp sitt debutalbum 12. juni 2012 med tittelen *Up & Away.* Den 21. november 2012 utga Kid Ink sin femte mixtape, *Rocketshipshawty*. Den 4. januar 2013 kunngjorde han at han hadde signert en avtale med RCA Records, og ga ut et nytt spor med tittelen «Bad Ass» med Wale og Meek Mill. Han ga ut albumet *Full Speed* den 13. februar 2015.

Referanser
----------

1. ↑   Allmusic, AllMusic artist-ID mn0002603333[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Kid Ink – kategori av bilder, video eller lyd på Commons Rediger på Wikidata
* (en) Kid Ink på Internet Movie Database Rediger på Wikidata

* (en) Kid Ink hos The Movie Database Rediger på Wikidata
* (en) Kid Ink på Apple Music Rediger på Wikidata

* (en) Kid Ink på Discogs Rediger på Wikidata

* (en) Kid Ink på Discogs Rediger på Wikidata

* (en) Kid Ink på MusicBrainz Rediger på Wikidata

* (en) Kid Ink på SoundCloud Rediger på Wikidata

* (en) Kid Ink på Spotify Rediger på Wikidata

* (en) Kid Ink på Songkick Rediger på Wikidata

* (en) Kid Ink på Last.fm Rediger på Wikidata

* (en) Kid Ink på Genius — sangtekster Rediger på Wikidata

* (en) Kid Ink på AllMusic Rediger på Wikidata
* Kid Ink på Twitter Rediger på Wikidata

* Kid Ink på Facebook Rediger på Wikidata

* Kid Ink på Instagram Rediger på Wikidata

* Kid Ink på YouTube Rediger på Wikidata

* Kid Ink på TikTok Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** BBC Things **·** MusicBrainz **·** Discogs **·** Discogs **·** AllMusic
 |
BalestrandBalestrand og Sognefjorden
**Norsk Reiselivsmuseum** er et museum som ligger i sentrum av Balestrand i Sogn og Fjordane. 

Museet formidler reiselivshistorien her i landet fra begynnelsen av 1800-tallet fram til i dag. Museet holder til i et lokale, skåret inn i selve grunnfjellet i Balestrand og er det første en møter når en kommer til stedet med båt, bil eller buss. De nye lokalene åpnet 29. april 2016. De antikvariske bygningene på kaien i Balestrand hører også til museet. Husene er ulike i stil og ble bygget i perioden 1880–1920.

Vestnorsk Reiselivsmuseum ble etablert som en selvstendig stiftelse i 1986. I 2001 skiftet stiftelsen navn til Norsk Reiselivsmuseum. I 2007 ble Norsk Reiselivsmuseum konsolidert med De Heibergske Samlinger – Sogn Folkemuseum for så i 2009 å bli konsolidert som ein del av Musea i Sogn og Fjordane, der de fem store museene i fylket er med.

Referanser
----------

1. ↑  NRK. «No er reiselivsmuseet opna – seint, men godt». Besøkt 1. august 2016.

Eksterne lenker
---------------

* De Heibergske Samlinger – Sogn Folkemuseum,
* Musea i Sogn og Fjordane

|  |  |
| --- | --- |
| Oppslagsverk/autoritetsdata | VIAF
 |
**Norges Veteranforbund for Internasjonale Operasjoner** (NVIO) (tidligere FN-Veteranenes Landsforbund) er en norsk, partipolitisk uavhengig og frivillig organisasjon for militært personell som har deltatt i internasjonale operasjoner. NVIO er det største veteranforbundet i Norge med nærmere 7500 medlemmer og 59 lokalforeninger over hele landet.

Gjennom forbundets kameratstøttearbeid drives et omfattende, frivillig, forebyggende arbeid blant veteraner som sliter, ved siden av å arrangere medlemsmøter, og være en mest mulig profesjonell interesseorganisasjon for alle veteraner fra internasjonale operasjoner og deres pårørende.

Historie
--------

FN-Veteranenes Landsforbund (FNVLF) ble stiftet den 16. november 1960 og var et norsk forbund for soldater som har tjenestegjort i FNs fredsbevarende styrker eller i militære NATO-operasjoner i utlandet. Over 100 000 norske soldater har tjenestegjort i slik tjeneste.

Organisasjonen het opprinnelig Norske militære FN-observatørers Landsforening, men skiftet like etter navn til FN-Befalets Landsforening og var frem til 1988 en organisasjon for befal og offiserer, men åpnet deretter for medlemskap fra korporaler og menige. På det konstituerende landsmøte i 1988 ble navneskiftet til FN–Veteranenes landsforbund vedtatt. Med virkning fra 1. januar 2009 skiftet organisasjonen navn til Norges Veteranforbund for Internasjonale Operasjoner

De fleste forbundsledere har vært høyere offiserer med bakgrunn fra FN-operasjoner.

FNVLFs formål var å holde vedlike kameratskapet blant medlemmene og å ta vare på dem og andre som har gjort internasjonal fredstjeneste.

Forbundet utga tidligere medlemsbladet *Sjekkposten*, men fra og med juni 2013 skiftet NVIOs medlemsblad navn til *Veteran*. Medlemsbladet har seks utgaver i året.

I 2007 hadde forbundet 6200 medlemmer fordelt på 47 lokalavdelinger over hele Norge.

Kong Harald V er forbundets høye beskytter.

Referanser
----------

1. ↑   w2.brreg.no[Hentet fra Wikidata]
2. ↑  .
3. ↑  Om NIVO, fra forbundets nettsider, lest 27. januar 2014

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Jan Ove Pedersen** (født 12. november 1968 i Oslo) er en tidligere fotballspiller som er nåværende fotballtrener for den norske klubben Lyngdal IL. I sin aktive karriere spilte han for Lillestrøm, Brann, Cercle Brugge, Hartlepool, SC Bregenz og for Norge.

Som spiller var Pedersen regnet som en stabil midtbanespiller med en stor rekkevidde og overblikk. Hans prestasjoner for Lillestrøm i perioden mellom 1990 til 1994 gav ham internasjonal anerkjennelse. I 1996 meldte han overgang til Brann, og Frank Strandli gikk motsatt vei som en del av avtalen. 

Pedersen var regnet som en populær spiller, og spesielt hos den engelske klubben Hartlepool, hvor han var på utlån i 1997/1998–sesongen. Her fikk han kun drøye 20 kamper (og skåret tre mål), men rakk likevel å oppnå en slags legendestatus blant fansen. 

Pedersen endte sin karriere hos østerrikske SC Bregenz, hvor han fikk over 170 kamper og hjalp klubben til å nå UEFA Intertoto Cup både i 2002 og i 2004. Etter at SC Bregenz gikk konkurs på grunn av økonomiske problemer i 2004 ble han trener for klubben, og bidro til at Bregenz rykket opp to ganger. Etter å ha ligget på nedrykksplass høsten 2007, ble Pedersen avskjediget. Han ble i 2009 ansatt som hovedtrener i SV Frastanz.

Eksterne lenker
---------------

* (en) Jan Ove Pedersen – Transfermarkt Rediger på Wikidata

* (en) Jan Ove Pedersen – national-football-teams.com Rediger på Wikidata

* (en) Jan Ove Pedersen – EU-Football.info Rediger på Wikidata

* (no) Jan Ove Pedersen – Norges Fotballforbund Rediger på Wikidata

* (en) Jan Ove Pedersen – FBref Rediger på Wikidata
* National-football-teams.com – Spillerens profil
* HartlepoolUnited.co.uk – Spillerartikkel om Pedersen
* Profil hos Kanaripedia
* Profil hos historie.brann.no
Fra Globaliseringskonferansen i Oslo 2012. Foto: Brage Aronsen. **Norges Sosiale Forum** er en del av en internasjonal antikapitalistisk bevegelse som arbeider for en rettferdig verden og mot en nyliberal verdensøkonomi.

Norges Sosiale Forum organiserer Globaliseringskonferansen og er en norsk avlegger av Verdens Sosiale Forum og Europas Sosiale Forum. Norges Sosiale Forum ble offisielt konstituert i mai 2002.

Globaliseringskonferansen
-------------------------

Globaliseringskonferansen ble for første gang arrangert i Norge i 2001. Omkring 1 200 personer deltok på den tre dager lange konferansen som ble holdt i Folkets hus i Oslo under mottoet «En annen verden er mulig».

Globaliseringskonferansen er et møtested og et samarbeidsforum for aktivister, tillitsvalgte og andre engasjerte i de miljøene i Norge som arbeider for en verden der hensynet til mennesker, samfunn og miljø settes foran hensynet til økonomisk vekst.

Kjente talere på Globaliseringskonferansen:

* Naomi Klein
* Vandana Shiva
* Malalai Joya
* Beverly Skeggs
* Susan George

Eksterne lenker
---------------

* (no) Offisielt nettsted Rediger på Wikidata
* (no) Norges Sosiale Forum på Twitter Rediger på Wikidata

* (no) Norges Sosiale Forum på Facebook Rediger på Wikidata

* (no) Norges Sosiale Forum på Instagram Rediger på Wikidata